recursal/SuperWikiNEXT-32B huggingface dataset:
ה**אִינַצִיסָרְטוּט** (בגרינלנדית: **Kalaallit Nunaanni Inatsisartut**; בדנית: **Grønlands Landsting**) הוא הפרלמנט של גרינלנד. יש בו 31 מושבים, והנציגים בו נבחרים בבחירה ישירה, יחסית וארצית לארבע שנים. שני נציגים גם נבחרים לפרלמנט הדני, הפולקטינג.

היסטוריה
--------

מקורו של הפרלמנט של גרינלנד בפרלמנט האזורי (בדנית: *Grønlands Landsråd*) - מועצה מייצגת בת 13 חברים בפני מושל גרינלנד שמונה על ידי מלך דנמרק. הפרלמנט בנוסחתו האחרונה נוצר ב-1950, אז אוחדו צפון ודרום גרינלנד לישות אחת. הפרלמנטים של צפון ודרום גרינלנד נוצרו ב-1911, אז הועברה האחריות על עניינה של גרינלנד מהחברה המלכותית למסחר בגרינלנד לידי משרד הפנים הדני ומינוי מושלים לאי. סמכותם של הפרלמנטים האזוריים הייתה מוגבלת ביותר, ותפקידה היה ייצוג העם בפני המושל, אך ללא כל סמכות חקיקתית.

ב-1979, עם הענקת האוטונומיה לגרינלנד הורחבו סמכויות הפרלמנט לכדי רשות מחוקקת של ממש. ב-2008 הצביעו תושבי גרינלנד בעד הרחבה נוספת של סמכויות הפרלמנט.

חלוקה פוליטית
-------------

מאז הכרזת שלטון הבית, הייתה מפלגת סיומוט הגדולה שבמפלגות הפרלמנט. בבחירות שנערכו ב-2009 זכתה לראשונה זה 30 שנה מפלגת השמאל הגרינלנדית אינואיט אטקטיגיט ששלטה קדנציה אחת בלבד עד שמפלגת סיומוט חזרה לשלוט לאחר הבחירות ב-2013 ושמרה על כוחה בבחירות ב-2018 (27.2% למפלגת סיומוט בראשות קים קילסן ו-25.5% למפלגת אינואיט אטקטיגיט).

קישורים חיצוניים
----------------

ויקישיתוף מדיה וקבצים בנושא **הפרלמנט של גרינלנד** בוויקישיתוף
* 

* אתר האינטרנט הרשמי של הפרלמנט של גרינלנד (בגרינלנדית, בדנית ובאנגלית)

הערות שוליים
------------

1. ↑  DR, Partiet Siumut vinder valg til Grønlands landsting, ‏25-4-2018
קבוצת **חיפה אנדרדוגס** היא קבוצת פוטבול המשחקת בליגת הפוטבול הישראלית. חיפה אנדרדוגס הוקמה בשנת 2005, השנה בה הוקמה ליגת ה-IFL. בשנת 2007 הצטרפה הקבוצה לליגת הפוטבול הישראלית שהוקמה כתוצאה משיתוף פעולה בין ה-IFL לבין ה-AFI - ההתאחדות לפוטבול אמריקאי בישראל.

היסטוריה
--------

שחקני קבוצת חיפה "ריל האוזינג" אנדרדוגס, 2008
### שנות ה-90 וה-2000 - משחקים לא רשמיים

בשנות ה-90 ותחילת שנות ה-2000 התקיימו בספורטק חיפה משחקי פוטבול לא רשמיים בימי שבת שמשכו תושבים מחיפה, הקריות, נהריה, קיבוץ עין השופט ומקומות נוספים בצפון הארץ. במקביל התקיימו משחקים דומים בספורטק תל אביב של תושבי אזור גוש דן. אחת לחודש לערך התקיימו משחקי ידידות בין שחקני חיפה לשחקני תל אביב. רוב המפגשים הללו הסתיימו בניצחון קבוצת תל אביב, מה שלימים הביא לשמה של קבוצת חיפה - אנדרדוגס (בלעז - מי שצפויים להפסיד).

### עונת 2005/6 - ליגת ה-IFL

בעונת 2005/2006, במסגרת ליגת ה-IFL לפני איחודה עם ארגון ה-AFI, זכתה קבוצת חיפה אנדרדוגס באליפות. במשחק הגמר של אותה עונה, שהתקיים ב-23 ביוני 2006, גברה הקבוצה על תל אביב פיונירס 14-37.

### עונת 2006/7 - מעבר לציוד מלא

בשנת 2007 הוחלט על הקמת ליגת הפוטבול הישראלית, על ידי איחוד בין ליגת ה-IFL וארגון ה-AFI. לראשונה שיחקו בישראל פוטבול עם ציוד מלא העומד בתקני המכללות בארצות הברית (NCAA). בעונתה הראשונה של הליגה השתתפו בה קבוצות חיפה אנדרדוגס, תל אביב-יפו סייברס, תל אביב פיונירס וירושלים ליונס. חלק משחקני המשחקים הלא רשמיים בחיפה הפכו לראשי הקבוצה החיפאית, ויחד עם עמיתיהם מתל אביב, היו שותפים בהקמת ליגת הפוטבול הישראלית.

### 2007-2017 - ליגת הפוטבול הישראלית

בעונת 2007/2008 סיימה הקבוצה במאזן 6-3 העפילה לגמר והפסידה לאריות ירושלים.
בעונת 2008/2009 גדלה ליגת הפוטבול הישראלית ל-5 קבוצות. הקבוצה סיימה במאזן 6-2 והפסידה בחצי גמר לאריות ירושלים.
עונת 2009/2010 סיימה הקבוצה במאזן 4-6 והודחה בחצי גמר על ידי מורדי יהודה.
בעונת 2010-2011 סיימה הקבוצה במאזן 1-9 ולא העפילה לפלייאוף.
בעונת 2011-2012 סיימה הקבוצה במאזן 6-4 והפסידה בחצי הגמר לתל אביב סייברס.
בעונת 2012-2013 סיימה הקבוצה במאזן 5-5 ולא העפילה לפלייאוף.
בעונת 2013-2014 סיימה הקבוצה במאזן 4-5 והודחה בווילד קארד על ידי אריות ירושלים.
בעונת 2014-2015 סיימה הקבוצה במאזן 6-3 העפילה לחצי גמר והפסידה לתל אביב פיונירס.
בעונת 2015-2016 סיימה הקבוצה במאזן 7-3, העפילה לחצי הגמר והפסידה למורדי יהודה.
בעונת 2016-2017 סיימה הקבוצה במאזן 1-9 ולא העפילה לפלייאוף.

טבלת עונות
----------

| עונה | מאזן | פלייאוף |
| --- | --- | --- |
| 2007/08 | 6-3 | גמר |
| 2008/09 | 6-2 | חצי גמר |
| 2009/10 | 4-6 | חצי גמר |
| 2010/11 | 1-9 | לא העפילה |
| 2011/12 | 6-4 | חצי גמר |
| 2012/13 | 5-5 | לא העפילה |
| 2013/14 | 4-5 | רבע גמר |
| 2014/15 | 6-3 | חצי גמר |
| 2015/16 | 7-3 | חצי גמר |
| 2016/17 | 1-9 | לא העפילה |

2023/12 2-8

קישורים חיצוניים
----------------

* 

* אתר האינטרנט הרשמי של חיפה אנדרדוגס (באנגלית)
* דף הקבוצה באתר ליגת הפוטבול הישראלית (באנגלית)
**אנטון זיידל** (בהונגרית: **Seidl Antal**; באנגלית: **Anton Seidl**‏; 7 במאי 1850 – 28 במרץ 1898) היה מנצח הונגרי.

ביוגרפיה
--------

זיידל נולד בבודפשט והחל ללמוד בקונסרבטוריון של לייפציג באוקטובר 1870. הוא למד שם עד 1872 ואז הוזמן לביירוית כאחד המעתיקים של ריכרד וגנר. שם, סייע ביצירת ההעתק הראשון המתוקן של "טבעת הניבלונגים". כמי שהשתקע כל כולו ברוח הווגנרית, זיידל השתתף בפסטיבל ביירוית הראשון בשנת 1876.

ההזדמנות שלו להופיע כמנצח באה כאשר התמנה, בהמלצת וגנר, לתיאטרון העירוני של לייפציג, שם נשאר עד 1882, כאשר יצא לסיור עם צוות "טבעת הניבלונגים" של אנג'לו נוימן. המבקרים ייחסו לניצוחו חלק נכבד בהצלחה האמנותית, שנחלה הפקת מחזור הטבעת בתיאטרון הוד מלכותה בלונדון ביוני אותה שנה. 

בשנת 1883 יצא זיידל עם נוימן לברמן, אולם כעבור שנתיים התמנה למחליפו של ליאופולד דאמרוש כמנצח האופרה הגרמנית בניו יורק. בהפלגה מגרמניה לארצות הברית התיידד עם הצ'לן והמנצח הצעיר ויקטור הרברט, שנסע עם אשתו, הזמרת תרזה פרסטר, להצטרף למטרופוליטן אופרה בניו יורק, בהזמנתם של וולטר דאמרוש ושל זיידל עצמו. הידידות נמשכה גם בהגיעם לאמריקה, וזיידל היה למורו ומדריכו של הרברט. בשנת 1891 התמנה למנצח בפילהרמונית של ניו יורק, תפקיד שבו נשאר עד מותו בשנת 1898.

קישורים חיצוניים
----------------

ויקישיתוף מדיה וקבצים בנושא **אנטון זיידל** בוויקישיתוף

* אנטון זיידל, באתר AllMusic (באנגלית)
* אנטון זיידל, באתר MusicBrainz (באנגלית)
* אנטון זיידל, באתר Discogs (באנגלית)
* אנטון זיידל, באתר "Find a Grave" (באנגלית)

|  |  |  |
| --- | --- | --- |
| **הקודם**:**תיאודור תומאס** | **מנהל מוזיקלי, הפילהרמונית של ניו יורק** 1891 - 1898 | **הבא**:**אמיל פאור** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007279950205171
* BIBSYS: 4032070
* BnF: cb13992373h (data)
* GND: 117464236
* ISNI: 0000 0000 8196 2594
* LCCN: n81104390
* MusicBrainz: 2eac59bd-a1ff-403a-925d-3982a8794be7
* NTA: 147598435
* SNAC: w6cr63w0
* VIAF: 10624164
* WorldCat: lccn-n81104390

 |
מיתרי הקול בבדיקת לרינגוסקופיה
מכשיר לרינגסקופ (הלהבים בגדלים שונים להתאמה מלאה למטופל)
לרינגוסקופ דיגיטלי (גליידיסקופ) המשלב לרינגוסקופ ומצלמת וידאו
**לרינגוסקופיה** (באנגלית: **Laryngoscopy** בעברית: **ראי גרון**) היא טכניקה המאפשרת סקירה של מיתרי הקול והלוע.

השימוש הנפוץ בלרינגוסקופיה הוא בבדיקה לאבחון פתולוגיות שונות בגרון או במהלך ביצוע אינטובציה לצורך הרדמה כללית או החייאה.

לרינגוסקופיה ישירה
------------------

מבוצעת באמצעות מכשיר לרינגסקופ. ההליך מבוצע בהרדמה כללית בדרך כלל במסגרת ניתוח או אינטובציה. השימוש בלרינגוסקופיה במהלך ניתוח מאפשר כריתה של פוליפים על מיתרי הקול.

### מהלך הבדיקה

הבדיקה ישירה מתבצעת בדרך כלל כאשר המטופל שוכב על גבו. הרופא מחדיר את הלרינגוסקופ לפה בצד ימין ומפנה אותו שמאלה כדי ללכוד ולהסיט את הלשון ולאפשר את הראות.

לרינגוסקופיה עקיפה
------------------

הבדיקה מבוצעת באמצעות סיב אופטי המייתר את הצורך להסתכל אל תוך גרון החולה, ומאפשר הדגמה טובה את הלוע ומיתרי הקול לאבחון פתולוגיות שונות בגרון. באמצעות בדיקה זו ניתן להתחקות אחר המקור לתחושות של עצם זר בגרון, צרידות לא מוסברת, שינויים מבניים כמו פוליפים ויבלות או תנועות של מיתרי הקול.

### מהלך הבדיקה

הרופא מבצע אלחוש מקומי של אזור הגרון באמצעות ספריי (המכיל בדרך כלל לידוקאין) ולאחר מכן מחדיר צינורית דקה עם סיב אופטי ומצלמה, דרך האף, לגרון, התמונה מוצגת על גבי צג מחשב.

לרינגסקופ
---------

**לרינגוסקופ** הוא מכשיר מעוקל בעל פנס בקצהו, המאפשר להרים את בסיס הלשון והאפיגלוטיס, ובכך לחשוף את מיתרי הקול. המכשיר מורכב משני חלקים המתחברים יחד באמצעות הברגה.

### לרינגוסקופ דיגיטלי - גליידיסקופ

גליידיסקופ (באנגלית: GlideScope) הוא פיתוח חדש של לרינגוסקופ המשולב עם מצלמת וידאו בעלת רזולוציה גבוהה.

סיבוכים
-------

שימוש לא נכון בלרינגוסקופ עלול לגרום לנזק ופציעה לרקמה בגרון ולפגיעה בשיניים.

קישורים חיצוניים
----------------

ויקישיתוף מדיה וקבצים בנושא **לרינגוסקופיה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* LNB: 000318231

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**מריה שאטרדובה** (בצ'כית: **Marie Chatardová**; נולדה ב-6 במרץ 1963) היא דיפלומטית צ'כית המכהנת כיום כשגרירת צ'כיה בבריטניה. היא האישה הראשונה שמונתה לתפקיד זה מאז 1918. בשנת 2017, מגזין "פורבס" דירג את שאטרדובה כאישה הרביעית הכי משפיעה בצ'כיה.

ביוגרפיה
--------

### ראשית חייה

מריה שאטרדובה נולדה בעיירה זנוימו (אנ'), באזור דרום מוראביה בצ'כוסלובקיה. היא עברה לברנו בגיל 10 ולמדה בגימנסיה קרנובה. בשנת 1985 היא הוסמכה כדוקטור למשפטים מהפקולטה למשפטים באוניברסיטת מסריק בברנו. בשנת 1992 הצטרפה ללשכת עורכי הדין המסחריים.

### קריירה

מ-1985 עד 1990 הועסקה מריה שאטרדובה במשרד הסימנים המסחריים בפראג. לאחר מהפכת הקטיפה, היא מונתה לעורכת דין, שהתמחתה במשפט עסקי.

ב-1994 החלה שאטרדובה למשרד החוץ הצ'כי ועבדה שנה אחת במחלקת ניתוח ותכנון. לאחר מכן היא נשלחה לנציגות הקבועה של צ'כיה באיחוד האירופי בבריסל, האחראית על סדר היום לענייני משפט ופנים לפני הצטרפות צ'כיה לאיחוד האירופי. ב-1999 היא חזרה לפראג ושימשה כראש היחידה במחלקה לתיאום היחסים עם האיחוד האירופי. בשנת 2000 מונתה למנהלת המחלקה לתקשורת אסטרטגית במשרד החוץ הצ'כי.

משנת 2002 עד 2007, צ'טארדובה שימשה כשגרירת צ'כיה בשוודיה. לאחר מכן, היא שבה לצ'כיה כדי להיות מנהלת מחלקת הפרוטוקול במשרד החוץ, משנת 2007 עד 2010. בין השנים 2010 עד 2016, שאטרדובה כיהנה כשגרירת צ'כיה בצרפת ובמונקו, וכנציגה הקבוע של הרפובליקה הצ'כית לארגון הבין-לאומי לפרנקפוניה.

בשנת 2013, היא מונתה לנציגת הקבועה של הרפובליקה הצ'כית לאונסק"ו (תפקיד בו כיהנה עד 2016), ונבחרה ליו"ר הוועדה לאמנות והמלצות של הארגון (עד 2015).

בשנת 2016, היא מונתה לנציגת הקבע של צ'כיה באו"ם. ביולי 2017, היא נבחרה לנשיאה ה-73 של המועצה הכלכלית-חברתית של האומות המאוחדות (ECOSOC).

החל מאוקטובר 2021 היא מכהנת כשגרירת צ'כיה בבריטניה.

### הוראה

מלבד הקריירה הדיפלומטית שלה, שאטרדובה מילאה תפקידי הוראה בפקולטה למדעי החברה של אוניברסיטת קארל בפראג (המכון ללימודי מערב אירופה), האוניברסיטה האנגלו-אמריקאית בפראג (בית הספר ליחסים בינלאומיים ודיפלומטיה), המכון למינהל ציבורי בפראג, וכן האקדמיה הדיפלומטית בפראג.

### עיטורי כבוד

* מפקד המסדר הלאומי של לגיון הכבוד (צרפתצרפת צרפת, 2016).
* קצין מסדר סן-צ'ארלס (מונקומונקו מונקו, 2016).

חיים אישיים
-----------

שאטרדובה נשואה לבנואה שאטאר, ולהם שלושה ילדים.

הערות שוליים
------------

1. ↑  "New Ambassador Marie Chatardová". *mzv.cz*. 2021-10-12.
2. ↑  "Forbes". *Forbes CZ* (בצ׳כית). נבדק ב-2017-11-02.
3. ↑  "Czech Heads of Mission to Sweden".
4. ↑  "MARIE CHATARDOVÁ : UNE FEMME EN DIPLOMATIE". *Radio Prague*. במרץ 2012. `{{cite web}}`:  (עזרה)
5. ↑  "Meet Marie Chatardová, The New President Of UN Economic And Social Council". *UN*. 8 בספטמבר 2017. `{{cite web}}`:  (עזרה)
6. ↑  "L'AMBASSADRICE TCHÈQUE À PARIS, MARIE CHATARDOVÁ, DÉCORÉE DE LA LÉGION D'HONNEUR". *Radio Prague*. 13 ביולי 2016. `{{cite web}}`:  (עזרה)
7. ↑  "Ordonnance Souveraine n° 5.933 du 11 juillet 2016 portant nomination dans l'Ordre de Saint-Charles". *Journal de Monaco*.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מריה שאטרדובה"**.
**אנטון בורגר** (בגרמנית: **Anton Burger**;‏ 14 בנובמבר 1824 – 6 ביולי 1905) היה צייר, שרטט וחרט גרמני.

ביוגרפיה
--------

בורגר למד בין השנים 1842 עד 1846 בפרנקפורט, והיה תלמידם של יוהאן יאקוב יונג, יאקוב בקר ופיליפ פייט, על פי הצעתם הוא נסע למינכן, אך נשאר שם רק עד 1848 וחזר לפרנקפורט.

בשנת 1851 התחתן בורגר עם חברת ילדות קתרינה אליזה הייזליץ, שמתה בשנת 1856.

בשנת 1853, בורגר נסע למסע לימוד לפריז עם אנגילברט גבל ופיליפ רומפף, שם הוא פגש את קמיל קורו וגוסטב קורבה. בסביבות 1855/1856, בורגר היה תלמידו הפרטי של אוגוסט ובר, נציגו הידוע של בית הספר לציור בדיסלדורף.

בשנת 1858 עבר לקרונברג. בשנת 1859 הוא נישא בשנית - הוא התחתן עם בת הרופא של קרונברג, אנה יוהאנה אוגוסט קוסטר (1832–1876), שגם היא נפטרה מוקדם.

עם יאקוב פורכטגוט דילמן (גר'), הוא ייסד שם את מושבת הציירים קרונברג בשנת 1861 בה השתתף גם פטר בורניץ. אנטון בורגר נשאר במושבה עד מותו.

הוא היה מכובד מאוד וכונה בהערכה רבה "מלך קרונברג". הוא תמך באמני הזצסיון בפרנקפורט. בורגר סיים את נישואיו השלישיים והאחרונים בשנת 1882 עם סטודנטית העבר שלו לציור פאולין פרזניוס.

בשנת 1894 מונה בורגר לפרופסור פרוסי וקיבל פרסים ואותות הצטיינות רבים במהלך חייו.

יצירה
-----

אנטון בורגר היה כנראה הפורה והמגוון ביותר מבין ציירי קרונברג. הוא צייר בעיקר תמונות נוף עם מוטיבים מסביבתו הקרובה: פרנקפורט, הטאונוס ונוף הריין-מיין, הוא צייר גם ציורי פנים, דיוקנאות, תמונות ז'אנריות, צבעי מים ועשה גם תחריטים.

התמונות שלו נמכרו טוב מאוד, במיוחד באזור בו צוירו. בפרנקפורט הייתה אופנה להחזיק בבית ציור של המבורגר. בורגר מצא גם קונים במדינות אירופאיות אחרות, במיוחד בפריז, וינה ולונדון.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **אנטון בורגר** בוויקישיתוף

הערות שוליים
------------

1. ↑  Deutsche Biographie, Burger, Anton - Deutsche Biographie, www.deutsche-biographie.de (בגרמנית)
2. ↑  *Burger, Anton*. In: Friedrich von Boetticher: *Malerwerke des neunzehnten Jahrhunderts. Beitrag zur Kunstgeschichte*. Band I, Dresden 1895, S. 144 f.
3. ↑  Manfred Großkinsky (Hrsg.): Anton Burger. 1824–1905. Zum 180. Geburtstag. Haus Giersch – Museum Regionaler Kunst, 7. März bis 4. Juli 2004. Henrich, Frankfurt am Main 2004

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007461318605171
* GND: 118833588
* ISNI: 0000 0000 8152 7218
* LCCN: n88053383
* RKD: 14163
* SUDOC: 086876090
* ULAN: 500010102
* VIAF: 72191227
* WorldCat: lccn-n88053383

 |
**ברווז לברדור** (שם מדעי: *Camptorhynchus labradorius*) הוא מין נכחד של עוף ימי ממשפחת הברווזיים. הוא העוף הראשון שנעלם מיבשת אמריקה בגל הכחדת המינים שהחל מיד עם יישוב היבשת בידי האירופאים. המין, שלא היה מצוי בשפע בזמנים אלו, הושמד בטרם ניתנה הזדמנות לגונן עליו ולחקור את אורח חייו. 

בעונת הרבייה התעטר הזכר הבוגר בכסות נוצות שחורה ולבנה, בעוד שהזכר המתבגר והנקבה הבוגרת עטו כסות חומה-אפורה וכתמים לבנים בכנפיים. המקור המשונה יועד כנראה לשליית צדפות וסרטנאים מן המים הרדודים. אזורי המחיה של המין מעולם לא הוגדרו בוודאות, ומשוער כי קינן באזורי הסלעים של מפרץ סנט לורנץ ובחופי לברדור, הממוקמים במחוז קוויבק שבמזרח קנדה. העוף חרף בקרבת החוף האטלנטי של צפון אמריקה, כולל אזור לונג איילנד וניו יורק שם נצפה ונורה הפרט האחרון ב-12 בדצמבר 1878. 

חוסר המורא מהאדם, טווח מחיה אקולוגי מצומצם ותפוצה מעטה מלכתחילה תרמו להכחדות המהירה של המין.

קישורים חיצוניים
----------------

ויקישיתוף מדיה וקבצים בנושא **ברווז לברדור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  ברווז לברדור באתר הרשימה האדומה של IUCN
**ברווז כנף-ברונזה** (שם מדעי: ***Speculanas specularis***; מכונה גם **ברווז ממושקף**) הוא מין יחידי בסוגו במשפחת הברווזיים וקרוב משפחתם של ברווז ברזילאי, ברווז קיטור וברווז מצויץ, וכמוהם הוא מצוי בטבע באמריקה הדרומית. בעבר הוא נחשב למין בסוג ברווז.

אורכו של ברווז זה עד 54 ס"מ ומשקלו עד 1 ק"ג. הוא בעל נוצות בהירות בצבעים הדומים לצבעי ברונזה, שנתנו לברווז זה את שמו. הכנפיים כהות יותר ובקצוות הן אפורות. הראש חום כהה עם פס לבן מתחת לעין ופס לבן על הצוואר. הרגליים צהובות, והזנב אפור כהה.

אקולוגיה
--------

הברווז חי בטבע בנהרות מהירים ובאגמים שבמדרונות הרי האנדים בארגנטינה ובדרום צ'ילה. הו מצוי עד גובה של 1,800 מטר. כמו כן הוא חי בבריכות, ביצות גבוהות ויערות לחים. הוא אוכל כל הניזון הן מהחי והן מהצומח וניזון בטבילה. הוא נהנה במיוחד מאכילת שבלולים. הוא ניזון גם מפרחי נורית, אלף עלה וזרעי גומא ואגמון, עלי וזרעי הצמח Potamogeton, שעירי כנף ומיני חרקי מים.
הוא חי בקבוצות קטנות או בבדידות בבגרות. הנקבה בונה קן בסביבת המים העשוי מצמחי מים ומפלומות נוצה ולפעמים אף מקננת במבנה מלאכותי.

ברווז זה איננו בסכנה בטבע, אבל צפוי להתקרב לסיכון עקב פגיעה באזור חיותו בנהרות הרי האנדים והיערות סביבם. בטבע ישנם כיום 6,000-7,000 פרטים בוגרים.

ראו גם
------

* ברווז טבעתי
* ברווז ברזילאי
* ברווז מצויץ

קישורים חיצוניים
----------------

ויקישיתוף מדיה וקבצים בנושא **ברווז כנף-ברונזה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* GBIF
 |

הערות שוליים
------------
**ברווז נהרות** (שם מדעי: *Merganetta armata*) הוא מין עוף מים ממשפחת הברווזיים החי באמריקה הדרומית בעיקר באזור הרי האנדים. זהו המין היחידי בסוגו.

ברווז זה התגלה ב-1842 על ידי החוקר ג'ון גולד (John Gould‏; 1881-1804) ונחשב למין בתת-משפחת ברווזי צדפות יחד עם הטדורנה והברווז הכחול (*Hymenolaimus malacorhynchos*) מאוסטרליה, לאחר שהיה חבר בתת-המשפחה Cairininae שבוטלה.

אורכו של ברווז זה 43–46 ס"מ ומשקלו 315–440 גרם. הזכר בעל נוצות חומות עם פלג גוף עליון שחור ומקור אדום ורגליים אדומות. לעומת הזכר הנקבות קטנות יותר וצבען לבן עם 2 פסים שחורים לאורך הראש והעיניים עד הצוואר והבטן והכנפיים מפוספסות בפסים דקים שחורים והכנפיים חומות, אך כמו לזכרים גם מקורן ורגליהן אדומות. מבנה גופם של הברווזים מוארך מעט ומתאים לשחייה מהירה והמקור גם דק.

הם נפוצים רק בהרי האנדים מקולומביה בצפון עד לארץ האש בארגנטינה בדרום. הם חיים בנהרות ההר ומקננים במערות הרריות ואזורים מוגנים נוספים. הם שחיינים חזקים שלא חוששים גם ממי שלגים קפואים, אך מעופפים חלשים ולא תמיד זהירים. מזונם העיקרי הוא חסרי חוליות תת-מימיים בתוספת חולייתנים קטנים שנמצאים.

הברווזים נמצאים בירידה עקב פגיעה במקור תזונתם על ידי דגי טרוטה פולשים, זיהום, הרס יערות וסכירת נהרות לתחנות כוח. עם זאת האוכלוסייה נחשבת ליציבה כיום.

תת-מינים
--------

* *Merganetta armata armata*
* *Merganetta armata berlepschi*
* *Merganetta armata colombiana*
* *Merganetta armata garleppi*
* *Merganetta armata leucogenis*
* *Merganetta armata turneri*

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **ברווז נהרות** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

* ברווז נהרות, באתר אנציקלופדיה בריטניקה (באנגלית)
* סרטון על ברווז הנהרות בYouTube

הערות שוליים
------------

1. ↑  ברווז נהרות באתר הרשימה האדומה של IUCN
**ברווז מצויץ** (שם מדעי: *Lophonetta specularioides*) הוא מין של ברווז טרופי המצוי באמריקה הדרומית והוא בעל ציצה לראשו. מין זה יחיד בסוג *Lophonetta*, אך בעבר שויך לסוג ברווז.

אורכו 50-60 ס"מ ומשקלו 0.9-1.1 ק"ג. הוא בעל נוצות חומות כהות על הראש, הכנפיים והזנב, הצוואר לבן ועל הבטן והחזה נוצות חומות בהירות ומנומרות בלבן. המקור ארוך ושחור והרגליים כחלחלות. שמו ניתן לו עקב הציצה האחורית, החומה בהירה, של עורפו. כמו לשאר הברווזים הזכר גדול מהנקבה מעט.

ברווזים אלה חיים במערב דרום אמריקה בצ'ילה, ארגנטינה, פרו ובוליביה. הם שוכנים בעיקר לחופי ימים וגם בערבות ובנהרות בהרי האנדים וניזונים בצלילה מחסרי חוליות ומאצות. הם מקננים בין עשבים גבוהים ומטילים 5-7 ביצים.

תת-מינים
--------

לברווז זה 2 תת-מינים:

* Lophonetta specularioides alticola (ברווז אנדים מצויץ)
* Lophonetta specularioides specularioides (ברווז מצויץ פטגוני)

ראו גם
------

* ברווז טבעתי
* ברווז ברזילאי

קישורים חיצוניים
----------------

ויקישיתוף מדיה וקבצים בנושא **ברווז מצויץ** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  ברווז מצויץ באתר הרשימה האדומה של IUCN
**שושלת זאגווה** (מכונה גם "בית משה") היא שושלת קיסרים ששלטו באימפריה האתיופית מ-928 עד-1270 שושלת זו היא היחידה מכל שליטי האימפריה שלא התייחסה לזרעו של מנליק בנם של מלכת שבא ושלמה המלך, ולכן התקשתה לשלוט בחבשים שראו בהם כבלתי חוקיים לכתר.

היסטוריה
--------

על פי המסורת האתיופית בשנת 858 יהודית מלכת ממלכת ביתא ישראל התקוממה כנגד קיסרות אקסום וכבשה את שטחה, קיסר אקסום דיל נהואד מצא מקלט בשאווה ושם המשיך לשלוט המסורת מספרת שהברית ההדוקה בין האגאו ליהודים התמוטטה ומלכי ביתא ישראל נלחמו כנגדם במחוז לסתה לחימה זו גרמה להגירה של תושבי האגאו צפונה לאזור בוגוס שם הם מצאו מקלט וצאצאיהם נקראים כיום ביליאנים. בשנת 933 המצביא הצבאי מארה תקלה היימנות רצח את הקיסר דיל נהואד והצליח להשיב את השטחים הנוצריים בצפון אתיופיה שנשלטו על ידי היהודים תחת שלטון השושלת שייסד "שושלת זאגווה" שפירושה בשפת האגאו "זא" ("מתוך") ו"אגאווה" ("האגאו"). בגלל שלא היו מצאצאי מנליק ואפילו לא היו שמים אלא כושים לחבשים הנוצרים היה קשה לראותם בתור שליטים ולכן שושלת זו ייחסה את עצמה לצאצאי משה רבנו ואשתו צפורה. ממלכתם של הזאגווה כללה את רמת אריתריאה, תיגראי, וג, לסתה, דמות ובגמדר. הזאגווה כמו קבעו בירה חדשה בלסתה העיירה רוהה כיום לליבלה.

קישורים חיצוניים
----------------

* ההיסטוריה האתיופית
* הגנאלוגיה של הזאגווה
* שושלת זאגווה, באתר אנציקלופדיה בריטניקה (באנגלית)

| שושלת זאגווה |
| --- |
| תקופת החושך האתיופית |
| קיסרים | מארה תקלה היימנות • טאטדים • ג'אן סאיום • גארמה סאיום • ימהרנה קריסטוס • קאדוס חארב • לליבלה • נאקוטו לאב • יטברק • מירארי • חארבי • יטברק |  |
| ראו גם | יהודית המלכה • ירושלים החדשה • השושלת הסולומונית • תקלה גיורגיס השני |
| מחוז וג |
**שושלת יג'ו** (מכונה גם **שושלת גוונגול**) היא שושלת שליטים בני עם האורומו שהיו השליטים של חבל בגמדר ושבט היג'ו תחת התואר "ראס". שמה של שושלת זו נזכר בעיקר מכיוון שהייתה השליטה בפועל של האימפריה האתיופית תחת התואר "אנדארסה" ("רנגט" "סגן-קיסר") כך שלמעשה שליטי בגמדר ושבט יג'ו היו גם בו בזמן סגני קיסרי אתיופיה, מקומם מושבה של השושלת הייתה העיר דברה תבור ("הר תבור").

היסטוריה
--------

ההיסטוריה של השושלת מתחילה עוד בתקופת הגירת האורומו הגדולה כאשר אוכלוסיות של שבט האורומו יג'ו. פולשת מערבה לכיוון בגמדר, הצ'יף אשר הוליך את שבטו לאזור היה שייח' עומר אשר נפטר ב-1529, בתחילת תקופת השופטים האתיופית ודעיכת האימפריה השושלת הצליחה להשתלט על אזור בגמדר ולהיות שליטיו תחת התואר "ראס". זמן קצר לאחר שהראס מיכאל סהול הודח מתפקיד סגן הקיסר בשלושת הקרבות בסרבקוסה נכדו של נינו של עומר, סארו גוונגול ניצל את הדחת סהול והצליח להשתלט על משרת סגן הקיסר, בתקופתו גם נקבע שם השושלת "יג'ו" (על מקום מוצאם) ומקום מושבם בעיר דברה תבור שנוסדה על ידי עלי הראשון על מנת לקבל לגיטימציה לשלטונם מאת הנוצרים השושלת קיבלה על עצמה למראית עין את הנצרות ואת התרבות האמהרית ולמעשה קיימה פולחן אמהרי נוצרי-אורמו מוסלמי מעורב. שושלת זו שלטה על כיסא סגן הקיסר ולמעשה הייתה השולטת בכס הקיסרות ולממליכת קיסרי השושלת הגונדרית, תור הזהב של השושלת הזו הייתה בתקופתו של גוגסה. קיצה של שושלת זו היה במהלך איחוד אתיופיה על ידי קאסה היילו בקרב אישל ב-29 ביוני 1853.

אישים
-----

### שליטי בגמדר

| # | שם | תחילת כהונה | סיום כהונה | הערות |
| --- | --- | --- | --- | --- |
| 1 | **סארו גוונגול** |  ???? | 1788 |
| 2 | **עלי הראשון** | 1784 | 1788 | החזיק בתואר האצולה "ראס ביטווודאד" |
| 3 | **עליגז** | 1788 | 1792 | החזיק גם בתואר "וגשום" |
| 4 | **וולדה גברה** | 1792 | 1799 |
| 5 | **גוגסה** | 1799 | 1825 |
| 6 | **אימם** | 1825 | 1828 |
| 7 | **מאריה** | 1828 | 1831 |
| 8 | **דורי** | 1831 | 1831 | שימש גם בתור שליט אמהרה ודמטו |
| 9 | **עלי השני** | 1831 | 1853 | שימש גם בתור שליט גוג'אם |
|

הערות שוליים
------------

1. ↑  שבט היג'ו הוא למעשה תת-שבט של שבט האורומו ברטומה
2. ↑  בתחילה שבט זה התיישב באזור יג'ו (כיום מחוז אורומיה) ולאחר מכן היגר מערבה לבגמדר.

| שליטי בגמדר |
| --- |
| שושלת יג'ו |
| עיר בירה | דברה תבור |  |
| שליטים | סארו גוונגול • עלי הראשון • עליגז • וולדה גברה • גוגסה • אימם • מאריה • דורי • עלי השני |
| ראו גם | הגירת האורומו הגדולה • תקופת השופטים האתיופית • מאמדוץ' |
| ממלכות האימפריה האתיופית |
**מפרץ ויליאם סקורסבי** (באנגלית: **William Scoresby Bay**) הוא מפרץ בחוף המערבי של ארכיפלג ויליאם סקורסבי באדמת מק. רוברטסון ובארץ קמפ שבאנטארקטיקה.

אורכו של המפרץ (עומק כניסתו אל תוך החוף) 8 קילומטרים; ורוחבו (רוחב פתחו) של המפרץ 5.6 קילומטרים.

חופי המפרץ הם מצוקי סלע תלולים, וגבעות נטולות שלג, שגובהן מגיע ל-210 מטרים מעל פני הים.

בפתחו של המפרץ שתי קבוצות איים גדולות (שהמזרחית היא ארכיפלג ויליאם סקורסבי) המהוות את הגדות המערבית והמזרחית של המפרץ - ומאריכות אותו ב-6 קילומטרים נוספים.

היסטוריה
--------

### גילוי המפרץ

המפרץ התגלה בפברואר 1936 על ידי אנשי סקרי דיסקברי, אשר הפליגו באוניית המחקר המלכותית ויליאם סקורסבי (*RSS William Scoresby*).

### מקור השם

המפרץ נקרא על שם אוניית המחקר, שצוותה גילה אותו.

לקריאה נוספת
------------

• Defense Mapping Agency 1992, **Sailing Directions (planning Guide) and (enroute) for Antarctica**, P 421

  

• United States. Defense Mapping Agency. Hydrographic Center, **Sailing Directions for Antarctica: Includes Islands South of Latitude 60°**, P 295

קישורים חיצוניים
----------------

* מפרץ ויליאם סקורסבי באתר הסקר הגאולוגי של ארצות הברית
* מפרץ ויליאם סקורסבי באתר הגאזט האנטארקטי של ממשלת אוסטרליה
* מפרץ ויליאם סקורסבי באתר הגאזט האנטארקטי המשווה SCAR של ממשלת אוסטרליה
* מפרץ ויליאם סקורסבי באתר marineregions
* תצלום לוויין של אזור מפרץ ויליאם סקורסבי

הערות שוליים
------------

1. ↑  המפרץ הוא נקודת הגבול בין שני אזורים אלה
2. 1 2 3 4 5 6 7 8 9 10  מידע גאוגרפי והיסטורי
**מפרץ ולנסיה** (בספרדית: **Golfo de Valencia**) הוא מפרץ בחופה המזרחי של ספרד, בחלקו המערבי של הים התיכון. המפרץ נקרא על שם העיר ולנסיה, השוכנת לחופו, והקהילה האוטונומית בעלת אותו שם שהוא נמצא בתחומה.

קאפ דה לה נאו (Cap de la Nau) מהווה את קצהו הדרומי של המפרץ. קיימות שתי גרסאות לנקודת הקצה הצפוני של המפרץ - הכפר וינרוס (Vinaròs) והדלתה של הנהר אברו, אשר מצויה בתחומה של קהילת קטלוניה. אורך חוף המפרץ הוא כ-400 קילומטר.

קבוצת איוני הקולומברטס (Columbretes) מצויה במפרץ. כמו כן עובר בו קו האורך 0° (המרידיאן הראשי). במפרץ שורר אקלים ים-תיכוני.

חופי המפרץ הם חוליים בעיקרם ובהם גם ביצות. נמצאת בהם הלגונה אלבופרה (Albufera), שהיא אתר רמסר מוכרז. החופים מיושבים בצפיפות גבוהה באופן יחסי ויש בהם תעשיית תיירות.

האדמות הסמוכות לחוף המפרץ הן פוריות ומשמשות לגידול אורז, תפוזים ולימונים.

בשנת 2011 קיבלה חברת Cairn Energy רישיון מממשלת ספרד לחיפושי נפט והפקת נפט בשטח של 4,000 קילומטר רבוע בתוך המפרץ.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558719305171
* LCCN: sh96007558
* VIAF: 315530378
* WorldCat (עם VIAF): 315530378

 |
אונייה שוברת-קרח של המשלחת עוגנת במפרץ הלווייתנים
**מפרץ הלווייתנים** (באנגלית: **Bay of Whales**) הוא נמל קרח טבעי, שנוצר במקום שמימי האוקיינוס חודרים אל קדמת מדף הקרח רוס, צפונית לאי רוזוולט, אנטארקטיקה. זו הנקודה הדרומית ביותר של אוקיינוס פתוח, לא רק של ים רוס אלא גם בכל אוקיינוסי העולם. ים רוס משתרע עוד מרחק רב דרומה - עד חוף גולד, כ-320 ק"מ מן הקוטב הדרומי - אבל רוב השטח הזה מכוסה במדף הקרח רוס ולא בים פתוח.

גילוי ומתן שם
-------------

ארנסט שקלטון העניק לתוואי הנוף הזה את שמו ב-24 בינואר 1908, תוך כדי משלחת נמרוד, הודות למספר הרב של לווייתנים שנצפו סמוך לאתר זה.

היסטוריה
--------

במהלך מסעו של אמונדסן אל הקוטב הדרומי, הקים חוקר הארצות הנורווגי רואלד אמונדסן בסיס זמני, שאותו כינה בשם פראמהיים, במפרץ הלווייתנים. הבסיס היה בשימוש בין ינואר 1911 לפברואר 1912. בתחילת פברואר הגיעה לשם ה"טרה נובה", שחיפשה מעגן בטוח להוריד אל החוף את קבוצת הצפון של ויקטור קמפבל. היה זה זעזוע לא קטן בשביל אנשי הספינה, למצוא שם את האונייה "פראם" ואת אנשיו של אמונדסן בבסיסם. החשדנות הייתה הדדית, אבל הנימוסים נשמרו והצעתו האדיבה של אמונדסן להקים בסיס למשלחת טרה נובה במרחק מה מבסיסו הוא נדחתה בנימוס. לאחר השלמת פריקתה של ה"פראם" יצאו אנשי אמונדסן להקים מצבורי ציוד בדרך לקוטב הדרומי.

מפרץ הלווייתנים שימש כבסיס תמיכה לוגיסטית לעוד כמה משלחות חשובות לאנטארקטיקה, בהן:

* המשלחת הראשונה של ריצ'רד בירד: 1930-1928
* המשלחת השנייה של ריצ'רד בירד: 1935-1933
* המשלחת השלישית של ריצ'רד בירד: 1941-1939

הקונפיגורציה של מפרץ הלווייתנים משתנה כל הזמן. סקר שערכה משלחתו השנייה של ריצ'רד בירד בשנת 1934 קבע, שתוואי הנוף שוכן בצומת של שתי מערכות קרח נפרדות, שתנועותיהן מושפעות מנוכחות האי רוזוולט. קומנדר גלן ג'ייקובסון מצי ארצות הברית, שביקר במקום בינואר 1955, מצא, שעקב הינתקות הקרח ממדף הקרח, היה הנמל בלתי-שמיש זמנית.

מפרץ הלווייתנים נמחק לחלוטין בשנת 1987, כשהר קרח באורך 159 ק"מ ניתק ממדף הקרח רוס.

קישורים חיצוניים
----------------

ויקישיתוף מדיה וקבצים בנושא **מפרץ הלווייתנים** בוויקישיתוף
* מפרץ הלווייתנים, באתר אנציקלופדיה בריטניקה (באנגלית)

הערות שוליים
------------

1. ↑  Ranulph Fiennes, "captain Scott", Hodder & Stoughton, 2003, isbn 0340826975, p 215
2. ↑  ריצ'רד בירד, "בדד" עמ' 20
3. ↑  "Bay of Whales." Encyclopædia Britannica. Encyclopædia Britannica Online.Encyclopædia Britannica Inc. 2011. Web.16 Dec. 2011

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007407433605171
* LCCN: sh2014002845
* NARA: 10038066
* VIAF: 7145003618561341376
* WorldCat (עם VIAF): 7145003618561341376

 |
**דוד ברטוב** (לעיתים גם בר-טוב) (1 בפברואר 1924 - 30 במרץ 2018) היה משפטן ואיש ציבור שכיהן כמנהל לשכת הנשיא, כשופט שלום ומחוזי, כרשם בית המשפט העליון וראש ארגון "נתיב".

קורות חייו
----------

ברטוב נולד בשם דוד גוטנסקי בעיירה מוטאל שבבלארוס. הוא למד בבית ספר תיכון עברי "תרבות" בעיר פינסק, וסיים לימודיו ב-1939. בשנת 1941 הוגלה למחנה עבודה סובייטי בסיביר. הוא שוחרר מהמחנה כנתין פולני ועסק בעבודות שונות בברית המועצות. ב-1946 עזב את ברית המועצות לפולין, ופעל בתנועת "הנוער הציוני" בפולין ובגרמניה.

עם עלייתו לישראל בשנת 1949 עברת את שם משפחתו ל"ברטוב" והתמנה למזכיר לשכת נשיא המדינה חיים ויצמן (שנולד באותה עיירה). בשנת 1952 התמנה למנהל הלשכה של הנשיא יצחק בן-צבי. ב-1959 סיים לימודי משפטים באוניברסיטה העברית בירושלים, וב-1960 קיבל תואר מוסמך במשפטים. לאחר תקופת התמחות בירושלים הוסמך ב-1961 כעורך דין, ומונה על ידי הנשיא יצחק בן צבי ליועצו המשפטי.

ב-1964 יצא לשליחות בברית המועצות ושימש כאיש צוות "נתיב" בברית המועצות וכמזכיר ראשון בשגרירות ישראל במוסקבה. לאחר ניתוק היחסים הדיפלומטיים בין ברית המועצות לישראל ב-1967 שב לישראל ולפעילות משפטית, וכיהן כשופט בבית משפט השלום בירושלים וכרשם בית המשפט העליון. ב-1979 מונה לכהונת סגן נשיא בית המשפט המחוזי בירושלים. בתקופה זו פעל גם במישור הציבורי וריכז את שתי ועדות החקירה המשפטיות החשובות ביותר בשנים אלו: ועדת אגרנט, ועדת החקירה של מלחמת יום הכיפורים בשנת 1973, ובשנים 1982–1983 ריכז את ועדת כהן, הוועדה לחקירת האירועים במחנות סברה ושתילה.

בשנים 1986–1992 היה ראש "נתיב", ומ-1992 עד 1994 – ראש משלחת "נתיב" במדינות של ברית המועצות לשעבר.

אחרי פרישתו היה דוד ברטוב פעיל בוועדות למען יהודי ברית המועצות לשעבר. כיהן כיו"ר הוועדה לעניין "חוק המסייעים לנטרול תוצאות אסון צ'רנוביל" וכיו"ר רשות ועדת אסירי ציון.

במשך שנים רבות היה חבר בחבר הנאמנים של האוניברסיטה העברית ובוועד הפועל של האוניברסיטה. בין השנים 1997–2003 שימש כיו"ר הוועד המנהל של יד יצחק בן-צבי בירושלים, כיהן כיו"ר המועצה הציבורית של יד יצחק בן-צבי.

דוד ברטוב היה נשוי לאסתר ברטוב, והוא אחיו הבכור של חיים ישראלי, עוזרם הבכיר של שרי הביטחון לדורותיהם. לזוג נולדו שלושה בנים.

ברטוב נפטר בירושלים ב-30 במרץ 2018 ונטמן בהר המנוחות.

פרסים
-----

במהלך השנים קיבל את הפרסים הבאים:

* 1991 פרס בן-גוריון
* 1992 פרס ישראל גולדשטיין, ירושלים
* 1993 פרס שלמה בובליק, האוניברסיטה העברית בירושלים
* 1993 פרס קרן הזיכרון
* 1998 פרס "מעשים טובים" של הג'וינט בניו-יורק
* 2007 פרס "יקיר יד יצחק בן-צבי" לשנת תשס"ז על תרומתו ופועלו רב השנים למען יד יצחק בן-צבי.

קישורים חיצוניים
----------------

* דוד בר-טוב, באתר הרשות השופטת
* מוטלה שלי - מזכרונותיו של דוד ברטוב (גוטנסקי)

| ראשי נתיב |
| --- |
| 

|  |
| --- |
| שאול אביגור • נחמיה לבנון • יהודה לפידות • דוד ברטוב • יעקב "יאשה" קדמי • צבי מגן • נעמי בן עמי • אלכס קושניר • נטלי בריסקין-פלג |

 |
**סלמנדרה כתומה** או **סלמנדרת האש** (שם מדעי: *Salamandra salamandra*) היא מין של דו-חיים ממשפחת הסלמנדריים, המצויה בעיקר במרכז באירופה.

מאפיינים
--------

אורכה של סלמנדרה זו 15-25 ס"מ ומשקלה 40 גרם בבגרותה. היא בעלת מבנה גוף גמיש המזדקר מעט מעל לראשה. לסלמנדרה עיניים גדולות בעלות "גבות" צהובות ולסתות מעוגלות. הרגליים שלה קטנות והזנב ארוך. גופה צבוע בצבעי צהוב ושחור - דבר המזהיר טורפים עקב רעילותו של עורה

הסלמנדרה היא יצור איטי המעדיף להיות על היבשה מאשר במים, אך היא מתרבית במים והראשנים הבוקעים בעלי זימים העוזרים להם לנשום. הסלמנדרה משריצה מאות ולדות מגופה, אך הצעירים טורפים זה את זה ולבסוף נותרים רק ראשנים גדולים. הן הראשנים והן הבוגרים הם טורפים הניזונים מפרוקי-רגליים שונים וגם מתולעים, רכיכות, דגיגים ודו-חיים צעירים אחרים. הם תופסים את טרפם בלשונם הארוכה והדביקה ועם שיניהם הקטנות.

סלמנדרה זו קרובה לסלמנדרה המצויה שחיה בישראל ובעבר האחרונה הייתה תת-מין שלה, אך כיום היא מסווגת כמין נפרד.

לסלמנדרה שתי בלוטות ארס בעורף המשמשות לה כהגנה, בנוסף לצבעה המרתיע טורפים.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **סלמנדרה כתומה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

הערות שוליים
------------

1. ↑  סלמנדרה כתומה באתר הרשימה האדומה של IUCN
2. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553586805171
* GND: 4154277-0
* LCCN: sh85116690
* NKC: ph820606

 |
הרב **דוד שלמה מרגליות** (1822 - 11 באפריל 1890 כ"א בניסן ה'תר"נ) היה רב ופוסק בחצי השני של המאה ה-19. בין השאר, שימש כרבה של קלווריה כעשר שנים, ורבה של אוסטרוב מזובייצקה.

ביוגרפיה
--------

חידושי מהרשדםמצבת קברו
נולד לרבי יצחק מרגליות. בשנות נעוריו למד בישיבתו של רבי אברהם לנדא.

בזיווג ראשון היה חתנו של הרב אריה לייב צינץ.

בזיווג שני נישא לרייצא בתו של רבי יחיאל צבי אונגר שהיה גם חמיו של הרב חיים הלברשטאם מצאנז בזיווגו השלישי, ובנו של האדמו"ר הרב מרדכי דוד אונגר.

במהלך השנים כיהן כרב בסדרת עיירות, בהן דז'יאלושין, לוקוב, נובי קורצ'ין, קלווריה שבליטא ואוסטרוב מזובייצקה.

נפטר בשביעי של פסח תר"נ ונקבר בבית החיים החדש של קרקוב.

### גילוי קברו

בתחילת שנת תש"פ (2019) נחשפה מצבת קברו בבית הקברות החדש שברחוב Miodowa 55 בקרקוב בסמוך לקברו של הרב שמעון סופר.

ספריו
-----

* **חידושי מהרשדם** על סוגיות הש"ס ופסקי הרמב"ם, חלק א' תרל"ז (1877), חלק ב' שנת תרמ"ב (1882)

קישורים חיצוניים
----------------

* חידושי מהרשדם באתר HebrewBooks

הערות שוליים
------------

1. ↑  ראה הקדמת ספרו ובספר ה'יזכור' על אוסטרוב מזובייצקה
2. ↑  בהקדמה לספרו השני ציין לחיבורים נוספים שלו שעודם בכתב יד

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008554250605171
* LCCN: n97037738
* VIAF: 18962140
* WorldCat (עם VIAF): 18962140

 |
"הכתם השחור", ציור מ-1887 מאת אלבר בטנייה: מורה צרפתי מצביע בפני הילדים על חבלי אלזס ולורן המסומנים בצבע שחור במפת צרפת.
**רוואנשיזם** (מצרפתית: **Revanchisme**) הוא מושג הקיים בפוליטיקה האירופאית מאז 1871 ומבטא שאיפות של עמים או מדינות להשיב לאחור תוצאות של מלחמות שהביאו לאבדן טריטוריות.

צרפת הובסה במלחמת צרפת–פרוסיה בשנת 1871 ובהתאם לחוזה פרנקפורט איבדה את המחוזות אלזס ולורן. העם הצרפתי ראה בכך השפלה לאומית והתפתחה בו תנועה חזקה של "רבנשיסטים", צרפתים שרצו בסיבוב מלחמה נוסף, שבמהלכו, כך קיוו, יחזירו לעצמם את המחוזות האבודים. חלקים גדולים מהעם הצרפתי נשאבו אל התנועה הרבנשיסטית שהיו לה נציגים בפוליטיקה ובשלטון. לרבנשיסטים מיוחסת השפעה על כניסתה של צרפת לברית עם רוסיה, שהובילה לברית המשולשת עם אנגליה ורוסיה, למלחמת העולם הראשונה ולרצח ז'אן ז'ורס, שהתנגד למלחמה.

השבת מחוזות המחלוקת לידי צרפת, בהתאם לסעיף 51 שבחוזה ורסאי משנת 1919, היה אקורד הסיום של הרבנשיזם הצרפתי, אך פתח את הדלת לרבנשיזם חדש, הרבנשיזם הגרמני, שהיה בין הגורמים למלחמת העולם השנייה.

גם פירוקה של האימפריה האוסטרו-הונגרית והקמת מדינות לאום, שכללו מיעוטים הונגריים, הביאו להופעת הרבנשיזם ההונגרי, ששאף להשיב טריטוריות אלה לניהול הונגרי. פירוק חבלים מרומניה הגדולה, בתקופה שקדמה למלחמת העולם השנייה, הביא להופעת הרבנשיזם הרומני, בעיקר כלפי צפון טרנסילבניה, שעברה לידי ההונגרים בהתאם לתכתיב וינה, אך גם כלפי ברית המועצות, שהשתלטה על בסרביה וצפון בוקובינה.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **רבנשיזם** |
| ויקישיתוף תמונות ומדיה בוויקישיתוף: **רוואנשיזם** |

| לאומיות |
| --- |
| לפי סוג | אנטי לאומיות • לאומיות אתנית • לאומיות תרבותית • לאומיות אינטגרלית • לאומיות כלכלית • לאומיות תאגידית • אירדנטה • רוואנשיזם |
| צורת ביטוי | המנון • זהות • שפה • מוזיקה • סמל |


|  |  |
| --- | --- |
| בקרת זהויות עריכת הנתון בוויקינתונים | 
* NKC: ph526543

 |
דג גדול שנתפס באמזונאס בברזיל
**אמנון טווסי מנומר** (שם מדעי: *Cichla temensis*) הוא מין דג גדול ממשפחת האמנוניים החי בנהרות ואגמים באמריקה הדרומית והוא המין הגדול ביותר של אמנון, קרוב מאוד למין אמנון קיסרי מאפריקה ואולי אף גדול יותר.

אמנון זה יכול להגיע לאורך של 1 מטר ולמשקל 13 ק"ג והוא בעל גוף המזכיר מבנה של דגי בס הבנוי לתאוצה במהירות. הוא בעל לסת גדולה בעלת שיניים גדולות והוא בעל סנפיר גב מפרשי מורכב מזיזים פרוקים. הוא בעל זנב גדול העוזר לו להאיץ במהירות לעבר טרף במים ובעל סנפירי חזה רחבים. בעוד הצעירים והנקבות אפורים ומנומרים בנקודות לבנות, הזכרים בעלי צבע ירוק בהיר-צהוב עם בטן אדומה בולטת ולגופם פסים אופקיים כהים ובעונת הרבייה מגדלים מצח בולט מאוד. על הזנב ישנו כתם עין המשמש לפיתוי טורפים כדי להרחיק אותם מהראש.

תפוצת האמנון הוא בריו נגרו ובאורינוקו וכן בכמה יובלים באמזוניה בברזיל, ונצואלה וגיאנה. הדג שוחה לעיתים בנהרות מלאי טאנין הצובעים את המים בשחור. הוא חי במים עמוקים וגם בקרבת הגדות על סלעים וצמחייה קרקעית. הוא טורף של דגים אחרים ובעיקר להקות של טטרות ומיני חריתאים נוספים. אמנון זה הופץ בידי האדם גם לפלורידה, טקסס וסינגפור, שם הוא פוגע ביצורי המים הטבעיים.

ראו גם
------

* אמנון בס פרפרי

קישורים חיצוניים
----------------

ויקישיתוף מדיה וקבצים בנושא **אמנון טווסי מנומר** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* FB
* ITIS
* NCBI
* GBIF
 |
**אמנון בירב** (נולד ב-19 באפריל 1934‏) הוא סופר ועורך ספרים ישראלי. בעבר היה עורך השבועון "מעריב לנוער".

חייו ויצירתו
------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### כעורך מעריב לנוער

בירב ערך את "מעריב לנוער" במשך 21 שנים (בשנים 1972–1993). הוא הפך אותו משבועון שחור-לבן המודפס על 16 עמודי נייר עיתון בתפוצה של 4,000 עותקים, לשבועון צבעוני מהודר המודפס על 100 עמודי כרומו בתפוצת שיא של 100,000 עותקים. זאת הייתה תקופת השיא של העיתון.
בשנות השמונים השבועון היה קרוב להפוך לשבועון הנפוץ בישראל ולעקוף בכך אפילו את שבועון הנשים הנפוץ "לאשה". אמנון בירב ייסד את מוסד "כתבי הנוער" (כ"נ) של השבועון, ממנו צמחו עשרות רבות של עיתונאים ואנשי תקשורת בישראל.

בירב טיפח במשך שנים את התחרות לבחירת "צבר וצברית השנה" שתגמלה בני נוער על פעילות התנדבות חברתית וקהילתית. מ"תחרות הכישרונות הצעירים" השנתית של מעריב לנוער (ה"כוכב נולד" של השנים ההן) יצאו אמנים, זמרים ושחקנים מפורסמים רבים. הוא יזם את תחרות "נערת השנה" של מעריב לנוער שהייתה התשובה הצעירה לתחרות מלכת היופי וגילתה דוגמניות רבות, ביניהן שלי גפני (נערת השנה הראשונה) ורבות נוספות.
בעבודתו כעורך "מעריב לנוער" טיפח בירב סופרים לנוער, שפרסמו סדרות וסיפורים קצרים בעיתון, ביניהם "פוצ'ו" (ישראל ויסלר), סמדר שיר, משה יהלום ואיטו אבירם.

אמנון בירב היה העורך הראשון שהכניס את החינוך המיני לתקשורת הפונה לבני נוער. המדור "על בנים ועל בנות", שבפרסומו החל בשנות השבעים, היה הראשון שאיפשר לבני נוער לשאול סקסולוג ולקבל תשובות בנושאים שהיו "טאבו" לנוער באותה תקופה, כמו אוננות, קיום יחסי מין, וסת, הריון, אמצעי מניעה וכדומה. סביב פרסום המדור היה ויכוח ציבורי כאשר חלק מההורים התנגדו לחשיפה של ילדיהם לנושאים אלה בגילאים צעירים. המדור עצמו נהפך לפופולרי בעיתון וזכה לאלפי פניות בחודש.

תחת עריכתו הציג "מעריב לנוער" ערכים חינוכיים והומניים בדרך קלילה וסיפורית שובת לב.

בשנת 1993 סיים אמנון בירב את תפקידו בשבועון.

### לאחר "מעריב לנוער"

לאחר פרישתו מ"מעריב לנוער" ערך אמנון בירב את מוספי העיתון הכלכלי "טלגרף" ויצא לפנסיה מתפקידו כעורך ראשי של הירחון "עולם האישה".

לאחר פרישתו פנה אמנון בירב לכתיבה ועריכה של ספרים, בעיקר רומנים ומדריכים. ספרו "להיות סבא, להיות סבתא", שהווה מדריך לדור חדש של סבים וסבתות, הפך לרב מכר.

בירב חיבר עד היום יותר מ-13 ספרים. הבולטים ביניהם הם "סקופ מושחת" בהוצאת זמורה ביתן, "תיק אריאלה" בהוצאת אביב, המדריך "הדרך לזוגיות מושלמת" בהוצאת אסטרולוג, "שתי אימהות" בהוצאת אביב, וכן "תיק אריאלה", "רומן מזדמן", "סיפור לא פשוט" "עשר אהבות", "המלחמה האחרונה" וספרים נוספים.
בין שאר עיסוקיו, הקים בירב הוצאת ספרים בשם "מעיין".

קישורים חיצוניים
----------------

* אמנון בירב, ב"לקסיקון הספרות העברית החדשה"
* רשימת הפרסומים של אמנון בירב, בקטלוג הספרייה הלאומית

הערות שוליים
------------

1. ↑  דודו כהן, על עיתוני הילדים של פעם (והיום), 19 באוקטובר 2008.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299110705171
* ISNI: 0000 0000 6694 3088
* LCCN: no98073511
* VIAF: 31613865
* WorldCat: lccn-no98073511

 |
**אורן מיילי** (מכונה **אורן הקטן**; נולד בשנת 1978) הוא קוסם ואמן טלפתיה ישראלי, שהתפרסם בישראל בשנות ה-80 ובתחילת שנות ה-90 של המאה ה-20.

ביוגרפיה
--------

מיילי נולד וגדל בשכונת פרדס כץ בבני ברק. הוא החל את דרכו בפינה שהוקצתה לו אצל הבדרן מאיר רמז. את הופעותיו הראשונות החל בגיל שבע, ומכאן כינויו "אורן הקטן". בשנות ה-80 ובתחילת שנות ה-90 של המאה ה-20 הופיע במופעים ובתוכניות טלוויזיה יחד עם אביו, רוני מיילי.

בדצמבר 1991 הופיע בתוכנית הטלוויזיה "בין הכיסאות", בערוץ הראשון, וזכה לחשיפה תקשורתית גדולה.

באמצע שנות התשעים עזב את עולם הבידור והחל לסייע לאביו בעסק לייצור שלטי פרסום. כיום הוא מופיע לפני ועדי עובדים בהנחיית אביו.

ב-2006 זומן למשטרה, בגלל בלבול שהיה בינו לבין אורן זריף שגם כונה בתקשורת באותה עת "אורן הקטן", בחשד שהונה אנשים שבאו לטיפול אצלו.

ב-2013 השתתפו בתוכנית "האח הגדול" אביו של אורן, רוני מיילי, ואחיו גילי, שמופיעים לעיתים לצדו בהופעותיו.

מיילי נשוי ואב לשלושה ילדים.

קישורים חיצוניים
----------------

* סרט על "אורן הקטן", בערוץ ה-YouTube של אורן מיילי
* ליאורה הכהן, אורן הקטן בשדה הקרב העתידי, מעריב, 22 בנובמבר 1991
* טל פרי, אורי גלר על אורן הקטן: אין לי הסבר לכוחות שלו, מעריב, 25 בדצמבר 1991

הערות שוליים
------------

1. ↑  איל ברטונוב, אורן מיילי, אורי גלר חדש, חדשות, 31 ביולי 1986
2. ↑  נעמי לויצקי, המכשף הקטן, כותרת ראשית, 24 בדצמבר 1986
3. ↑  עופר פטרסבורג, אורן הקטן לעזרת העם, מעריב, 23 באפריל 1990
4. ↑  אימי גינזבורג, רוצה למבורגיני ולמצוא נפט, חדשות, 17 בדצמבר 1991  
אימי גינזבורג, הילד קורא המחשבות סירב למלא טופס לוטו והוכה באבן, חדשות, 18 בדצמבר 1991
5. ↑  פיני אסקל‏, אורן הקטן מוחלף, באתר וואלה!‏, 09 בפברואר 2006  
רוני קורן-דינר, אודטה כינתה את "אורן הקטן" שרלטן; ביהמ"ש: זו "התרשמות שאינה לשון הרע", באתר הארץ, 9 במאי 2006
6. ↑  אורן הקטן: "אבא שלי ואחי יגיעו לחמישייה האחרונה", באתר ‏מאקו‏‏, ‏7 במאי 2013‏
**גוטליב (תֶיאופיל) גלוּגֶה** (**Gottlieb (Théophile) Gluge**; ‏ 18 ביוני 1812, בראקל, וסטפאליה – 22 בדצמבר 1898, ניס, צרפת) היה חוקר מוביל בתחום הרפואה ורופאו האישי של לאופולד השני מלך בלגיה.

קורות חיים
----------

גלוגה נולד בשנת 1812 בבראקל (Brakel) שבווסטפאליה (גרמניה). הוא למד רפואה באוניברסיטת ברלין ובשנת 1835 קיבל דוקטור לרפואה. שנתיים לפני שסיים את לימודיו הוא פרסם מאמר על ההיסטוריה והפתולוגיה של השפעת ("Die Influenza oder Grippe, nach den Quellen Historisch-Pathologisch Dargestellt", שעליו זכה בפרס מפקולטת האלמה מאטר שלו. בכך היה גלוגה הרופא הראשון שתיאר את מחלת השפעת.

בשנת 1836, לאחר שסיים את לימודיו, יצא גלוגה להשתלמות בפריז. בשנת 1838, בהמלצתו של אלכסנדר פון הומבולדט, התמנה כפרופסור לפיזיולוגיה באוניברסיטה החופשית של בריסל, והחזיק בתפקיד זה עד 1873, בעת שהיה (במשך שנים רבות) רופאו של מלך בלגיה.

בשנת 1846 קיבל אזרחות בלגית, ולאחר שפרש מהאקדמיה בשנת 1873, עבר להתגורר בבריסל, אם כי בילה את מרבית זמנו בנסיעות. גלוגה היה חבר האקדמיה המלכותית למדעים ואמנויות של בלגיה, שעודנה מעניקה לכבודו פרס דו-שנתי בתחום הפיזיולוגיה.

גלוגה היה אחד הרופאים הראשונים שבחנו במיקרוסקופ רקמות חולות בגוף; בדרך זו הוא ביקש לצבור ידע על הגורמים העיקריים של המחלות, וכך גם לברר מהו תהליך הטיפול הנכון ביותר. במהלך מחקרו הוא גילה טפיל ייחודי בדגי כלכית (Gasterosteidae), שניתן לו השם *Glugea microspora*.

גלוגה פרסם מאמרים בכתבי עת רפואיים מובילים בגרמניה, צרפת, ובלגיה. וכתב את הכרכים העוסקים בפיזיולוגיה ב"האנציקלופדיה הפופולרית" (*Encyclopédie populaire*) משנת 1850.

גלוגה נפטר בניס שבצרפת בשנת 1898.

פרסומיו
-------

### ספרים

* *Die Influenza oder Grippe nach den Quellen historisch-pathologisch dargestellt*, Eßmann, 1837
* *Anatomisch-mikrocopische Untersuchungen zur allgemeinen und speziellen Pathologie*, Essmann, 1839
* *Abhandlungen zur Physiologie und Pathologie: anatomisch-mikroskopische Untersuchungen*, Mauke, 1841
* *Atlas der pathologischen Anatomie, Mauke, 1850*
* *Atlas of pathological histology*, (Joseph Leidy) Blanchard and Lea, 1853

### מאמרים

* "Anatomisch-Mikroskopische Untersuchungen zur Allgemeinen und Speziellen. Pathologle," vol. i. Minden and Leipsic, 1839; vol. ii. Jena, 1841
* "Abhandlungen zur Physiologie und Pathologie," Jena, 1841;
* "Atlas der Pathologischen Anatomie," Jena, 1843 to 1850;
* La Nutrition, ou la Vie Considérée dans Ses Rapportsavec les Aliments," Brussels, 1856;
* "Abcès de la Rate et Sa Guérison," ib. 1870.

קישורים חיצוניים
----------------

ויקישיתוף מדיה וקבצים בנושא **גוטליב גלוגה** בוויקישיתוף
* איזידור זינגר, פרדריק ט' היינמן, ‏גוטליב (תיאופיל) גלוגה, במהדורת 1901–1906 של האנציקלופדיה היהודית (באנגלית)
* ביוגרפיה של גוטליב גלוגה, באתר הביוגרפיה הלאומית של בלגיה (בצרפתית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007519057505171
* BIBSYS: 98034160
* BnF: cb10353814b (data)
* CiNii: DA15641701
* GND: 117545902
* ISNI: 0000 0001 0885 7912
* LCCN: no2002114296
* NKC: nlk20000086054
* NTA: 162160844
* RERO: 02-A003302530
* SUDOC: 150234120
* VIAF: 32776624
* WorldCat: lccn-no2002114296

 |
**טרנס מייקל פרקין** (באנגלית: **Terence Michael Parkin**; נולד ב-12 באפריל 1980), הוא שחיין דרום אפריקאי חירש בעבר, שזכה במדליית כסף באולימפיאדת סידני (2000) במשחה ל-200 מטר חזה.

ביוגרפיה
--------

פרקין נולד בבולאוואיו, זימבבואה. החל לשחות בהיותו בן 12. בתחילה לא הצליח בשחייה, אך הוא היה נחוש להצליח, לכן הלך כל יום חמישה קילומטרים לאימון השחייה שלו.

בהיותו בן 15, בשנת 1995, זכה לראשונה במדליות בתחרויות. מאז, החל להתאמן במשך כשש שעות ביום. בשל חירשותו, לא היה מסוגל לשמוע את שריקת הפתיחה של התחרויות, לכן מאמנו השתמש באור על מנת לסמן לו לזנק לשחייה (כגון אור פלאש ממצלמה). 

באליפות הפאן פסיפיק בשחייה שנערכה בסידני, אוסטרליה בשנת 1999 זכה פרקין במדליית ארד במשחה ל-200 מטר חזה בתוצאה של 2:14.12 דקות, אחרי סיימון קאולי מאוסטרליה (2:12.98 דקות) וטום וילקינס מארצות הברית (2:13.97 דקות).

באליפות העולם בשחייה (בריכת 25 מטר) שנערכה באתונה, יוון במרץ 2000 זכה פרקין בשתי מדליות כסף, במשחה ל-200 מטר חזה בתוצאה של 2:07.91 דקות, אחרי רומן סלודונוב שקבע שיא עולם חדש של 2:07.59 דקות ולפני אנדריי איוונוב (2:09.90 דקות) שניהם מרוסיה ובמשחה ל-400 מטר מעורב אישי בתוצאה של, אחרי יאני סייבינן מפינלנד (4:09.54 דקות) ולפני מיקי חליקה מישראל (4:10.90 דקות).

### סגן אלוף אולימפי

באולימפיאדת סידני (2000) זכה פרקין במדליית כסף במשחה ל-200 מטר חזה בתוצאה של 2:12.50 דקות, אחרי דומניקו פיורבנטי (2:10.87 דקות) ולפני דוויד רמולו (2:12.73 דקות) שניהם מאיטליה. נוסף לכך, הוא סיים במקום חמישי במשחה ל-400 מטר מעורב אישי בתוצאה של 4:16.92 דקות, במקום 17 במשחה ל-200 מטר מעורב אישי בתוצאה של 2:03.33 דקות, במקום 28 במשחה ל-100 מטר חזה בתוצאה של 1:03.11 דקות ובמקום 11 במשחה שליחים 4x100 מטר חופשי בתוצאה של 3:21.28 דקות, כשחיין אחרון הוא קבע ב"זינוק שליחים" תוצאה של 51.25 שניות. 

במשחקי הרצון הטוב שנערכו בבריזביין, אוסטרליה בשנת 2001 זכה פרקין במדליית זהב במשחה ל-200 מטר חזה בתוצאה של 2:13.21 דקות.

במשחקי חבר העמים שנערכו במנצ'סטר, בריטניה בשנת 2002 זכה פרקין במדליית כסף במשחה ל-200 מטר חזה בתוצאה של 2:13.34 דקות.

באולימפיאדת אתונה (2004) סיים פרקין במקום 12 במשחה ל-200 מטר חזה בתוצאה של 2:13.58 דקות, במקום 24 במשחה ל-100 מטר חזה בתוצאה של 1:03.05 דקות ובמקום 13 במשחה שליחים 4x100 מטר מעורב בתוצאה של 3:43.94 דקות.

קישורים חיצוניים
----------------

* טרנס פרקין, באתר olympedia.org
* טרנס פרקין, באתר *Swim Rankings* (באנגלית)
**אסאפקה לאפי** (בפינית: **Esapekka Lappi**, נולד ב-17 בינואר 1991) הוא נהג מרוצי ראלי פיני המתחרה עבור קבוצת טויוטה באליפות העולם בראלי. בעבר זכה באליפות פינלנד בראלי (2012), אליפות אירופה בראלי (2014) ואליפות קטגוריית WRC2 ‏ (2016).

קריירת מרוצים
-------------

### 2012–2016: סקודה

לאפי ניצח את אליפות פינלנד בראלי בשנת 2012, לאחר שניצח את כל שבעת המרוצים בעונה, כשהוא נוהג בפורד פיאסטה S2000. באוקטובר אותה שנה חתם בקבוצת סקודה מוטורספורט, וניצח עבורה את ראלי פולין, מרוץ שהתקיים במסגרת אליפות אירופה בראלי. 

בשנת 2013 התחרה באופן מלא באליפות אסיה-פסיפיק בראלי עם קבוצת MRF, ובמקביל השתתף במספר מרוצים במסגרת אליפות אירופה וקטגורית WRC2 עם קבוצת סקודה מוטורספורט. באליפות האסייתית ניצח שלושה מתוך שישה מרוצים, וסיים את העונה במקום השני אחרי גארוב גיל, בן קבוצתו. באליפות אירופה לקח חלק בשלושה מרוצים, וניצח את האחרון שבהם, ראלי שווייץ. בסיום העונה דורג במקום החמישי. לאפי השתתף גם בשלושה מרוצים במסגרת קטגוריית ה-WRC2, וניצח את ראלי פורטוגל. הניצחון הקנה לו נקודה ראשונה באליפות העולם בראלי לאחר שסיים במקום העשירי בדירוג הכולל.

בשנת 2014 זכה באליפות אירופה לאחר שניצח שלושה מרוציםף ראלי לטביה, צפון אירלנד ושווייץ. בשנת 2015 הוחלף דגם הסקודה פאביה בו התחרה לדגם ה-R5 עימו התחרה ב-WRC2. הוא ניצח שני מרוצים (פולין ופינלד), סיים פעמיים במקום השני (פורטוגל וצרפת) ובסיום העונה דורג במקום השלישי בקטגוריה. ארבעה ניצחונות בעונת 2016 העניקו לו את תואר האליפות.

### 2017–2018: טויוטה

טויוטה חזרה לפעילות באליפות העולם בראלי בשנת 2017 לאחר היעדרות של 18 שנים. לאפי הצטרף לקבוצה לצידם של יארי-מאטי לאטוולה ויוהו האנינן. בעונת הבכורה של הקבוצה התחרה באופן חלקי החל מהמחצית השנייה של העונה. בראלי פינלנד, המרוץ הרביעי בו השתתף, השיג את ניצחון הבכורה בסבב. בעונתו השנייה בקבוצה הגיע לפודיום בשלושה מרוצים וסיים את העונה במקום החמישי.

### 2019: סיטרואן

באוקטובר 2018 הודיע לאפי על עזיבת קבוצת טויוטה ומעבר לקבוצת סיטרואן לצידו של סבסטיאן אוז'ייה, ששב לקחת חלק באליפות. במהלך העונה צבר שלושה פודיומים, אך נאלץ גם לפרוש ארבעה פעמים. את העונה סיים במקום העשירי. בסיום העונה הודיעה סיטרואן על פרישה מהאליפות ולאפי נאלץ לחפש קבוצה חדשה

### 2020: אם ספורט

בינואר 2020 הצטרף לאפי לקבוצת אם ספורט לצד טימו סויננן וגוס גרינסמית'.

קישורים חיצוניים
----------------

ויקישיתוף מדיה וקבצים בנושא **אסאפקה לאפי** בוויקישיתוף
* 

* אתר האינטרנט הרשמי של אסאפקה לאפי
* אסאפקה לאפי, ברשת החברתית טוויטר

* אסאפקה לאפי, ברשת החברתית אינסטגרם

הערות שוליים
------------

1. ↑  Lappi claims title with Australia win, WRC, 20 November 2016
2. ↑  Incoming Toyota launches 2017 Yaris WRC, signs Latvala and Lappi, Autosport, 13 December 2016
3. ↑  WRC rookie Esapekka Lappi wins Rally Finland for Toyota, Autosport, 30 July 2017
4. ↑  Lappi to partner five-time WRC champion Ogier at Citroen in 2019, Autosport, 17 October 2018
5. ↑  Citroen WRC exile Lappi joins M-Sport alongside Suninen and Greensmith, Autosport, 2 January 2020